Nafarroako Parlamentuko Mahaiak, 2022ko apirilaren 4an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Blanca Isabel Regúlez Álvarez andreak aurkeztutako galdera, Nafarroako Poliziei buruzko azaroaren 19ko 23/2018 Foru Legea garatzeari ekiteko Espainiako Gobernuari eginiko eskaerari buruzkoa (10-22/POR-00146).

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2022ko apirilaren 4an

Lehendakaria: Unai Hualde Iglesias

GALDERAREN TESTUA

Geroa Bai talde parlamentarioko foru parlamentari Blanca Regúlez Álvarez andreak, Legebiltzarreko Erregelamenduan ezarritakoaren babesean, honako galdera hau aurkezten du, lehen lehendakariorde eta Lehendakaritzako, Berdintasuneko, Funtzio Publikoko eta Barneko kontseilariak Osoko Bilkuran ahoz erantzun diezaion:

Prentsak argitaratu dituen azken informazioak direla-eta, Nafarroako Gobernuak eskaria modu formalean helarazi ote dion Espainiako Gobernuari Nafarroako Poliziei buruzko azaroaren 19ko 23/2018 Foru Legea ordainsarien esparruan erregelamenduz garatzeari dagokionez, honako galdera hau aurkezten zaio lehen lehendakariorde eta Lehendakaritzako, Berdintasuneko, Funtzio Publikoko eta Barneko kontseilariari:

Zertan da gai hori?

Iruñean, 2022ko martxoaren 29an

Foru parlamentaria: Blanca Regúlez Álvarez